Μουσείο και διαπολιτισμικότητα. Μουσειακές εκπαιδευτικές δράσεις για πολιτισμικά διαφοροποιημένες ομάδες
Creators: name: Καζαμιάκη, Ειρήνη Κωνσταντίνου
Publisher: name: Aristotle University of Thessaloniki
Year: 2017
Subjects: Σκαλτσά, Ματούλα, καθ.
Μπίκας, Παναγιώτης, δρ. Ιστορίας της Τέχνης, μέλος ΕΔΙΠ

description: Η παρούσα διπλωματική εργασία, με τίτλο «Μουσείο και Διαπολιτισμικότητα. Μουσειακές εκπαιδευτικές δράσεις για πολιτισμικά διαφοροποιημένες ομάδες» στοχεύει στον εντοπισμό και την καταγραφή των εκπαιδευτικών επικοινωνιακών δράσεων μουσείων και άλλων φορέων πολιτισμού, που απευθύνονται σε πολιτισμικά διαφοροποιημένες ομάδες κοινού ή σχετίζονται με αυτές. Πιο συγκεκριμένα, η έρευνα επικεντρώνεται σε δράσεις που αφορούν σε ομάδες προσφύγων και μεταναστών και περιορίζεται στην ελληνική πραγματικότητα των πέντε τελευταίων χρόνων. Στη σύγχρονη Ελλάδα η συνύπαρξη ανθρώπων με διαφορετικά πολιτισμικά backgrounds γίνεται όλο και πιο έντονη και είναι φυσικό επόμενο να μην αφήνει «αδιάφορα» τα μουσεία. Όλο και περισσότερα μουσεία υλοποιούν εκπαιδευτικά προγράμματα ή οργανώνουν δράσεις που είτε απευθύνονται σε διαπολιτισμικό κοινό είτε έχουν ως στόχο την ευαισθητοποίηση σε σχέση με τις κοινωνικά αποκλεισμένες ομάδες κοινού. Ωστόσο, αυτά τα προγράμματα και οι δράσεις πολλές φορές δεν καταγράφονται ούτε δημοσιεύονται, και αυτό γιατί έχουν συγκυριακό χαρακτήρα. Επομένως, ήταν ζωτικής σημασίας να πραγματοποιηθεί μια μελέτη η οποία θα συγκεντρώσει και θα αποτιμήσει τη δραστηριότητα των ελληνικών μουσείων σε αυτόν τον τομέα μέσα στην τελευταία πενταετία, ανοίγοντας τον δρόμο για τον σχεδιασμό νέων δράσεων. Η εκπόνηση της εν λόγω έρευνας αποσκοπεί στο να αποτελέσει ένα σημείο αναφοράς για όσους στο μέλλον επιχειρήσουν να σχεδιάσουν νέα μουσειακά εκπαιδευτικά προγράμματα ή δράσεις για πολιτισμικά διαφοροποιημένες ομάδες. Η έρευνα στοχεύει να καταλήξει σε συμπεράσματα σχετικά με τα πραγματοποιηθέντα προγράμματα, ώστε κάποιες πρακτικές και ιδέες τους να αποτελέσουν πρότυπα προς μίμηση και άλλα παραδείγματα προς αποφυγή. Η δομή της μελέτης είναι διμερής, και χωρίζεται στο θεωρητικό και στο ερευνητικό μέρος. Πιο αναλυτικά, στο πρώτο μέρος επιχειρείται η αποτύπωση α) του θεωρητικού πλαισίου γύρω από τον κοινωνικό αποκλεισμό και την πολιτισμική ετερότητα, σε συνάρτηση τόσο με τα μουσεία όσο και με την εκπαίδευση. Γίνεται λόγος για τους τρόπους με τους οποίους τα μουσεία προσεγγίζουν τις εν λόγω ομάδες και παρουσιάζονται αναλυτικά τα μοντέλα εκπαιδευτικών προσεγγίσεων στην πολιτισμική διαφορά. Επίσης, στο θεωρητικό μέρος γίνεται λόγος β) για τον τρόπο με τον οποίον αντιμετωπίζεται η πολιτισμική διαφορά στην Ελλάδα, τόσο στην εκπαίδευση όσο και στα μουσεία. Παρουσιάζεται τέλος, με αριθμητικά δεδομένα, η παρουσία πολιτισμικά διαφοροποιημένων ομάδων στη χώρα μας τα τελευταία χρόνια. Ακολουθεί το ερευνητικό μέρος της μελέτης. Στο πρώτο υποκεφάλαιο παρουσιάζεται η μεθοδολογία που υιοθετήθηκε για την εκπόνηση της έρευνας, περιγράφοντας αναλυτικά τους περιορισμούς και τις πηγές της. Στη συνέχεια, γίνεται η αναλυτική παρουσίαση της έρευνας, δηλαδή μια λεπτομερής περιγραφή των προγραμμάτων και των δράσεων που εντοπίστηκαν και μια κριτική αποτίμησή τους. Στο τέλος του δεύτερου μέρους παρουσιάζονται οι διαπιστώσεις στις οποίες οδήγησε η μελέτη
description: The present thesis, titled "Museum and Interculturalism. Educational Activities in the Museum for Culturally Diversified Groups" aims at identifying and recording the educational activities of museums for culturally diversified groups. More specifically, the research focuses on activities involving groups of refugees or immigrants and is limited to the greek reality of the last five years. In modern Greece, the co-existence of people with different cultural backgrounds is becoming more and more intense. As a result, the museums organize educational programs or activities aimed at intercultural audiences or raising awareness campaigns about social exclusion. However, these programs and activities often are not recorded nor published, due to their conjunctural character. It was therefore vital to carry out a study that will gather and evaluate the activity of greek museums in this area over the last five years. The purpose of this study is to provide a reference point for those who will attempt to design museum educational programs or activities for culturally diversified audience in the future. The research purpose is to extract conclusions about the projects that have already been carried out, so that some of their practices and ideas can be models to be imitated and other examples to be avoided. The study is divided into the theoretical and the research part. More specifically, the first part attempts to map the theoretical framework on social exclusion and cultural diversity, in relation to both museums and education. We examine the ways in which museums approach these groups and we analyze the models of educational approaches to cultural diversity. In the research part of the study, we present the methodology used to prepare the survey, detailing its limitations and sources. Next, follows a detailed description of the programs and activities identified, and their critical evaluation. At the end of the second part we present the conclusions of the study
description: Σε συνεργασία με το Παιδαγωγικό Δημοτικής Εκπαίδευσης (Πανεπιστήμιο Δυτικής Μακεδονίας)